armvectores/hy_wikipedia_2023 huggingface dataset:
Նյուրնբերգ (մարզադաշտ)

«Նյուրնբերգ մարզադաշտ» (գերմ.՝ Stadion Nürnberg), մարզադաշտ Գերմանիայի Նյուրնբերգ քաղաքում, «Նյուրնբերգ» ֆուտբոլային ակումբի տնային խաղադաշտը։ Ընդունել է 1972 թվականի Ֆուտբոլի ամառային օլիմպիական խաղերի և 2006 թվականի ֆուտբոլի աշխարհի առաջնության հանդիպումները, ինչպես նաև 2005 թվականի Կոնֆեդերացիաների գավաթի խաղերը։ 
1967 թվականի մայիսի 31-ին մարզադաշտը ընդունել է ՈՒԵՖԱ-ի գավաթներ կրողների եզրափակիչ գավաթի հանդիպումները, որտեղ Մյունխենի «Բավարիան» լրացուցիչ ժամանակում Ֆրանց Վխաշտի հարվածի շնորհիվ հաղթել է շոտլանդական «Ռեյնջերս»-ին։ Բավարիայի համար այս հաղթանակը դարձել է պատմության մեջ առաջինը՝ եվրագավաթների խաղում (Գերմանիան պատմության եզրափակիչ գավաթը հաղթել է միայն մեկ անգամ)։


== Անվանումների պատմություն ==
Ի սկզբանե կոչվել է «Քաղաքային մարզադաշտ» (գերմ.՝ Städtisches Stadion), 1991-2006 թթ. — «Ֆրանկենշտադիոն» (գերմ.՝ Frankenstadion). 2006 թվականի մարտի 14-ին վերանվանվել է "իզիԿրեդիտ-Շտադիոն" (գերմ.՝ easyCredit-Stadion)՝ հինգ տարի ժամկետով գերմանական բանկի DZ Bank բանկի համաձայնագրի համաձայն։ Տվյալ փոփոխությունը բացասաբար է անդրադարձել «Նյուրնբերգ» ֆուտբոլային ակումբի երկրպագուների վրա, որոնք ցույցեր են անցկացրել և իրենց վրդովմունքն են արտայատել նոր անվանման համար և խորհրդանշական՝ մարզադաշտը վերանվանել են ի պատիվ «Նյուրնբերգի» ՖԱ-ի նախկին խաղացող Մաքս Մորլոկի։ 2006 թվականի ֆուտբոլի աշխարհի առաջնության ժամանակ՝ ՖԻՖԱ-ի պահնջների համաձայն՝ մարզադաշտը վերդարձել է իր հին անվանը՝ «Ֆրանկենշտադիոն»։
2013 թվականի փետրվարի 14-ին հովանավորչական Grundig ընկերության հետ համաձայնության արդյունքում (կենտրոնակայանը Նյուրնբերգում) մարզադաշտը ստացել է նոր անվանում«Գրունդիգ-Շտադիոն», որը այս անգամ չառաջացրեց բացասական արձագանք երկրպագուների կողմից։ Grundig ընհերությն համաձայնագրի ժամկետը նախատեսված էր մինչև 2016 թվականը։ Grundig-ի հետ պայմանագրի ավարտից հետո՝ Նյուրնբերգի վարչակազմը  դեռ չի կարողացել գտնել նոր հովանավոր մարզադաշտի համար  և նա այժմ անվանումը կրում է ի պատիվ քաղաքի։


== 1930-ական թվականներին ==
Սկսած 1933 թվականից նացիստական կուսակցության համագումարների ընթացքում մարզադաշտում անցկացվում էին կուսակցական հանրահավաքներ և այլ միջոցառումներ։


== 2006 թվականի ֆուտբոլի աշխարհի առաջնության խաղեր ==
2006 թվականի ֆուտբոլի աշխարհի առաջնության ընթացքում մարզադաշտում տեղի են ունեցել հետևյալ հանդիպումները.


== Համերգներ ==
2010 թվականի հուլիսի 15-ին Funhouse Summer Carnival Tour-ի շրջանակներում մարզադաշտում հանդես է եկել երգչուհի Փինկ-ը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքը(գերմ.)
Անձնագիրը մարզադաշտի Archived 2013-12-14 at the Wayback Machine. allstadium.org կայքում
Անդրեևկա (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Անդրեևկա գյուղում բնակվում էր 313 մարդ։ Բնակավայրը զբաղեցնում է 1,39 կմ² տարածք։ Բնակչության խտությունը կազմում էր 225,18 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիտեր Բիալոբրզեսկի

Պիտեր Բիալոբրզեսկի (գերմ.՝ Peter Bialobrzeski, 1961[…], Վոլֆսբուրգ, Ստորին Սաքսոնիա, Գերմանիայի Ֆեդերատիվ Հանրապետություն), լուսանկարիչ, Բրեմենի արվեստի համալսարանի լուսանկարչության պրոֆեսոր։


== Կենսագրություն ==
Պիտեր Բիալոբրզեսկին ծնվել է 1961 թվականին Գերմանիայի Ֆեդերատիվ Հանրապետության Վոլֆսբուրգ քաղաքում։ Գերմանիայում ուսանել է քաղաքագիտություն և սոցիոլոգիա, այնուհետև սովորել է Էսսենի համալսարանի լուսանկարչության բաժնում և Լոնդոնի տպագրության քոլեջում (այժմ՝ Լոնդոնի արվեստի համալսարան)։
Բիալոբրզեսկու լուսանկարները տպագրվել են բազմաթիվ ամսագրերում։ Նա աշխատել է կորպորատիվ հաճախորդների համար, ինչպիսիք են `Daimler-Chrysler, Philip Morris, Siemens-ը և Volkswagen-ը։ Որպես այցելու դասախոս դասավանդել է Էսսենի համալսարանում, նախքան 2002 թվականին Բրեմենի արվեստի համալսարանում լուսանկարչության պրոֆեսորի պաշտոնում նշանակվելը։
Բիալոբրզեսկին առավել հայտնի է իր «Neon Tigers» ցուցահանդեսով, որը ներկայացնում է Ասիա մայրցամաքի փքված մեգապոլիսների լուսանկարները։


== Պարգևներ ==
Արժանացել է բազմաթիվ մրցանակների, այդ թվում 2003 և 2010 թվականներին World Press Photo Award, 2012 թվականին՝ Դոկտոր Էրիխ Զալոմոնի անվան մրցանակի։


== Հրատարակություններ ==
1996 Transit, Edition Braus, Heidelberg, 9783894661786
2000 XXXholy, Kruse, Hamburg, 9783934923041
2004 Neon Tigers, Hatje Cantz, Ostfildern, ISBN 3-7757-1394-8
2004 XXX Holy-Journeys into the Spiritual Heart of India, Hatje Cantz, Ostfildern, ISBN 978-3-7757-1397-9
2005 Heimat, Hatje Cantz, Ostfildern, ISBN 978-3-7757-1673-4
2007 Lost in Transition, Hatje Cantz, Ostfildern
2007 Calcutta, Hatje Cantz, Ostfildern, 9783775721066
2009 Paradise Now, Hatje Cantz, Ostfildern, 9783775724692
2009 Case Study Homes, Hatje Cantz, Ostfildern, ISBN 978-3-7757-2469-2
2010 Informal Arrangements, Hatje Cantz, Ostfildern
2012 The Raw and the Cooked, Hatje Cantz, Ostfildern, 9783775731928
2014 Nail houses or the destruction of Lower Shanghai, Hatje Cantz, Ostfildern


== Ծանոթագրություններ ==


== Արտաքին հղումներ ==
http://www.bialobrzeski.de Archived 2017-11-07 at the Wayback Machine. (անգլերեն)
http://www.bialobrzeski-studenten.de (գերմ.)
Better Dayz

«Better Dayz», ամերիկացի ռեփեր Թուփաք Շակուրի հետմահու երրորդ ստուդիական ալբոմ։
Ալբոմի թողարկումը տեղի ունեցավ 2002 թվականի նոյեմբերին։ Թողարկումից անմիջապես հետո հայտնվեց Billboard 200 չարթի 5-րդ հորիզոնականում։ Ալբոմը նախկինում չհրատարակված երգեր ու ռեմիքսներ է պարունակում, այսպես կոչված Թուփակի «Մակավելիի» շրջանում, երբ նա ձայնագրվել է «Death Row Records»-ում։ Միչև 2003 թվականի հունվարի 31 ալբոմը ձեռք է բերել կրկնակի պլատինի կարգավիճակ ԱՄՆ-ում։  «Ghetto Star» երգը  «25 to Life» վիդեոխաղի սաունդթրեքն է։


== Կոմպոզիցիաների ցանկ ==
Սկավառակ 1Սկավառակ 2


== Չարթ ==


== Ծանոթագրություններ ==
(3970) Էռան

(3970) Էռան (անգլ.՝ Herran), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 28-ին Կառլոս Տոռեսի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,556789 ա. մ., առավելագույնը մոտենում է 2,2186 ա. մ. հեռավորության վրա և հեռանում 2,895 ա. մ.։ Արեգակի շուրջ մեկ ամբողջական պտույտ է կատարում 1493,28 երկրային օրվա ընթացքում, իր ուղեծրով շարժվելով միջինում 0,24108 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3970) Էռան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրոուֆորդ շրջան (Միսսուրի)

Անվան այլ կիրառումների համար տե՛ս՝ Քրոուֆորդ շրջան (այլ կիրառումներ)Քրոուֆորդ շրջան (անգլ.՝ Crawford County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.924 կմ² է, բնակչությունը՝ 24.696 մարդ (2010 թ. տվյալներով)։ Շրջկենտրոնն է Ստիլվիլ բնակավայրը։ Կազմավորվել է 1829 թ.։
Ռիմսկի-Կորսակովի արձան (Սանկտ Պետերբուրգ)

Ռիմսկի-Կորսակովի արձան, հուշարձան՝ նվիրված ռուս հռչակավոր երգահան, մանկավարժ, դիրիժոր, հասարակական գործիչ և երաժշտական քննադատ Նիկոլայ Ռիմսկի-Կորսակովին (1844—1908)։


== Պատմություն ==
Արձանը տեղադրվել է 1952 թվականին՝ Լենինգրադի Թատերական հրապարակում՝ Սանկտ Պետերբուրգի Ռիմսկի-Կորսակովի անվան պետական կոնսերվատորիայի շինության մոտ։ Բրոնզից և գրանիտից պատրաստված արձանի հեղինակներն էին քանդակագործներ Վենիամին Բոգոլյուբովը, Վլադիմիր Ինգալը և ճարտարապետ Մոդեստ Շեպիլևսկին։ Արձանը համարվում է Ռուսաստանի դաշնության մշակութային ժառանգություն։


== Տես նաև ==
Նիկոլայ Ռիմսկի-Կորսակով
Սանկտ Պետերբուրգի Ռիմսկի-Կորսակովի անվան պետական կոնսերվատորիա
Թատերական հրապարակ (Սանկտ Պետերբուրգ)


== Գրականություն ==
Рацкая Ц. С., Николай Андреевич Римский-Корсаков, Изд. 2-е, перераб., М. 1977
Николаева Т. И., Театральная площадь, Л. 1984
Николаева Т. И., Театральная площадь, М. 2010
Н. А. Римский-Корсаков и его наследие в исторической перспективе. Сборник докладов международной музыковедческой конференции 19-22 марта 2010 года, СПб., 2010


== Արտաքին հղումներ ==
Սանկտ Պետերբուրգի կոնսերվատորիայի պատմության էջեր․ Նիկոլայ Ռիմսկի-Կորսակով
Հայաստանի Հանրապետության քաղաքացիական հատուկ ծառայության առաջին դասի պետական խորհրդական

Հայաստանի Հանրապետության քաղաքացիական հատուկ ծառայության առաջին դասի պետական խորհրդական, այն մարմիններում, որտեղ նախատեսված է քաղաքացիական հատուկ ծառայություն (ՀՀ Պաշտպանության նախարարության աշխատակազմ (բացառությաբ այն պաշտոնների, որոնք զբաղեցնում են զինծառայողներ), ՀՀ Ազգային անվտանգության խորհրդի աշխատակազմ և ՀՀ Ոստիկանության որոշակի ստորաբաժանումներ) ծառայող Հայաստանի Հանրապետության քաղաքացիական ծառայողներին շնորհվող բարձրագույն դասային աստիճան։ Այն բարձր է Հայաստանի Հանրապետության քաղաքացիական հատուկ ծառայության երկրորդ դասի պետական խորհրդականի դասային աստիճանից։ Դասային աստիճանը շնորհում, դասային աստիճանն իջեցնում, ինչպես նաև դասային աստիճանից զրկում է Հայաստանի Հանրապետության Նախագահը։ Այն շնորհվում է բացառապես քաղաքացիական հատուկ ծառայության բարձրագույն պաշտոններ զբաղեցնող քաղաքացիական ծառայողներին։


== Հայաստանի Հանրապետության քաղաքացիական ծառայության առաջին դասի պետական խորհրդականները ==
Հիմնական հոդված՝ Հայաստանի Հանրապետության քաղաքացիական հատուկ ծառայության առաջին դասի պետական խորհրդականների ցանկ
Սոռմուլի

Սոռմուլի (էստ․՝ Sormuli), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրիգորովկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Գրիգորովկա գյուղում բնակվում էր 965 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեսյատինի (գյուղ, Կորոստենի շրջան)

Դեսյատինի (ուկրաիներեն՝ Десятини), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1921 թվականին։
2001 թվականի տվյալներով Դեսյատինի գյուղում բնակվում էր 125 մարդ։ Բնակավայրը զբաղեցնում է 0,888 կմ² տարածք։ Բնակչության խտությունը կազմում էր 140,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենո (Կալվադոսի գավառ)

Լենո (ֆր.՝ Lénault), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 183 մարդ, բնակչության խտությունը` 27.44 մարդ/կմ²։ Բնակավայրը զբաղեցնում է 6.67 կմ² տարածք։
2017 թվականի հունվարից Լա Շապել Էնժերբոլդ, Կոնդե սյուր Նուարո, Պրուսի, Սեն Ժերմեն դյու Կրիու, Սեն Պիեռ լա Վիեյ համայնքների հետ միասին հանդիսանում է Կոնդե ան Նորմոնդի համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 103 աշխատունակ (15-64 տարեկան)  բնակիչ, որոնցից ակտիվ էին 71-ը, իսկ ոչ ակտիվները` 32։ Ակտիվության ցուցանիշը կազմում է 68,9 %։ 71 աշխատունակ մարդկանցից աշխատել է 67 անձ (39 տղամարդ և 28 կին)։ Գործազուրկ են եղել 4 անձ (2 տղամարդ և 2 կին)։ 32 անաշխատունակներից 9-ը եղել են աշակերտներ կամ ուսանողներ, 18-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վաչկովո (այլ կիրառումներ)

Վաչկովո, կարող է վերաբերել՝

Վաչկովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Վաչկովո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Տոպիլիշչե

Տոպիլիշչե (ուկրաիներեն՝ Топилище), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1570 թվականին։
2001 թվականի տվյալներով Տոպիլիշչե գյուղում բնակվում էր 522 մարդ։ Բնակավայրը զբաղեցնում է 13,4 կմ² տարածք։ Բնակչության խտությունը կազմում էր 38,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9740) 1987 ST11

(9740) 1987 ST11, աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 23-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,360886 ա. մ., առավելագույնը մոտենում է 2,0524 ա. մ. հեռավորության վրա և հեռանում 2,6694 ա. մ.։ Արեգակի շուրջ մեկ ամբողջական պտույտ է կատարում 1324,98 երկրային օրվա ընթացքում, իր ուղեծրով շարժվելով միջինում 0,271701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9740) 1987 ST11 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիցինի տուն (Տագանրոգ)

Լիցինի տուն (ռուս.՝ Дом Лицина), շենք Ռուսաստանի Դաշնության Ռոստովի մարզի Տագանրոգ քաղաքում։ Գտնվում է Լերմոնտովի նրբանցք, 10 հասցեում։


== Պատմություն ==
Նիկոլայ Դմիտրիևիչ Ալֆերակիի ընտանիքը 1870-ական թվականներին կառուցել է նոր տուն Տագանրոգ քաղաքի Լերմոնտովի նրբանցք, 10 հասցեում։ 1873 թվականին շենքը դարձել է ատամնաբույժ Գրիգորի Վալտերի սեփականությունը։ 1880-1906 թվականներին տան սեփականատերն է եղել պետական խորհրդականի կին Ալեքսանդրա Դմիտրիևնա Լիցինան էր։ Նրա ամուսինը` Նիկոլայ Անաստասևիչ Լիցինը բժիշկ էր, այնուհետև զբաղվում էր ֆինանսներով։ Նա եղել է Բարեգործական ընկերության հիմնադիրներից, զբաղեցրել է պետական խորհրդականի և Քաղաքային դումայի իրավասուի պաշտոնները։ 1897-1901, ապա` 1901-1905  թվականներին Նիկոլայ Լիցինը եղել է Տագանրոգի քաղաքագլուխ։
1915 թվականին տան սեփականությունն անցել է Ալեքսանդրա և Նիկոլայ Լիցինների որդիներին` Ալեքսեյին, Միխայիլին, Գրիգորիին և Բորիսին։ Անշարժ գույքը գնահատվել է 15200 ռուբլի։ Լիցինների երեխաների մասին քիչ բան է հայտնի։ Նրանցից մեկը` Ալեքսեյ Նիկոլաևիչը, դասախոսել է Տագանրոգի առևտրային ուսումնարանում։ Եղբայրները տան սեփականատերեր էին մինչև 1925 թվականը։


== Նկարագրություն ==
Շենքն ունի մեկ հարկ, ինչպես նաև կիսանկուղային տարածք։ Տան ճակատը զարդարում են ծեփվածքները և առաջին սեփականատեր Ալֆերակի ընտանիքի ընտանեկան զինանշանը։


== Ծանոթագրություններ ==
Միսաք Քեշիշյան

Քեշիշյան Միսաք (1881, Կեսարիա, Թուրքիա - 1915, Կեսարիա, Թուրքիա), հայ բժիշկ


== Կենսագրություն ==
Ծնվել է 1881 թվականին, Կեսարիայում։ 1903 թվականին ավարտել է Բեյ­րու­թի Ամե­րի­կյան հա­մալ­սա­րա­նի բժշկական ֆակուլտետը։ Հա­լե­պում, ապա՝ Ան­կա­րա­յում դեղագործ է աշխատել։ 1914 թվականին, առաջին համաշխարհային պատերազմի ժամանակ զորակոչվել է օսմանյան բանակ և զինվորական ծառայությունն անցկացրել Կոստանդնուպոլսի Քարթալ թաղամասում։ 1915 թվականին սպանվել է կամ մահացել՝ 34 տարեկանում։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Կավազո դել Տոմբա

Կավազո դել Տոմբա (իտալերեն՝ Cavaso del Tomba) կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 2675 մարդ (2004), բնակչության խտություն՝ 149 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 31034։ Հեռախոսային կոդ՝ 0423


== Ծանոթագրություններ ==
Հակոն VII թագավորի արծաթե հոբելյանին նվիրված մեդալ

Հակոն VII  թագավորի արծաթե հոբելյանին նվիրված մեդալ,  Նորվեգիայի պետական պարգև։


== Պատմություն ==
Նորվեգիայի Հակոն VII թագավորի արծաթե հոբելյանին նվիրված մեդալը հաստատվել է 1930 թվականին Հակոն VII թագավորի՝ Նորվեգիայի գահին գտնվելու 25-ամյակի առթիվ։ Մեդալը նախատեսված է թագավորական ընտանիքի անդամներին, պետական պաշտոնյաներին, դատավորներին, զինվորականներին և նորվեգական դեսպանատների աշխատողներին պարգևատրելու համար։


== Նկարագրություն ==
Մեդալը շրջանաձև է և պատրաստված արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը, որի շուրջ գրված է «HAAKON 7 NORGES KONGE»: Մեդալի հակառակ կողմում՝ կենտրոնում պատկերված է Հակոն VII թագավորի թագադրումը։ Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով։ Սալիկի վրա գրված է «1905-1930»:


== Ծանոթագրություններ ==


== Աղբյուրներ ==
Աշխարհի պարգևները: (նորվեգերեն)
Հանուն ծառայությունների համար:(չաշխատող հղում) (անգլերեն)
Kingdom of Norway: King Haakon VII's Anniversary Medal 1905-1930. (անգլերեն)
Չամբուքու

Չամբուքու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պյատրաս Ալեքսանդրավիչյուս

Ալեքսանդրավիչյուս Պյատրաս Պովիլաս Պովիլո (հոկտեմբերի 8 (21), 1906, Վարտայ, Մարիամպոսլսկի գավառ, Սուվալկիի նահանգ, Warsaw general-governorate, Ռուսական կայսրություն - դեկտեմբերի 25, 1997(1997-12-25), Վիլնյուս, Լիտվա), լիտվացի քանդակագործ։ Լիտվական ՍԱՀ ժողովրդական նկարիչ (1956)։
Ծնվել է հոկտեմբերի 8 (21)–ին, Վարտայ գյուղում։ Առավել հայտնի գործերից են՝ կին գրող Չու. Ժեմայտեի արձանը (1950, Տրետյակովյան պատկերասրահ, ԽՍՀՍ պետական մրցանակ, 1951), Լ. Իվինսկիսի հուշարձանը (1958, Կուրշենայ քաղաք)։ Ունի նաև աշխատանքային թեմայով կոմպոզիցիոն քանդակներ։


== Ծանոթագրություններ ==
Էմմա Շենսոն

Էմմա Շենսոն (շվեդերեն՝ Emma Sofia Perpetua Schenson, սեպտեմբերի 21, 1827(1827-09-21), Uppsala Cathedral Assembly, Շվեդիա - մարտի 17, 1913(1913-03-17), Uppsala Cathedral Assembly, Շվեդիա), շվեդ նկարիչ, ժանրի և դիմանկարչության մասնագետ, լուսանկարիչ։ Շվեդիայի առաջին պրոֆեսիոնալ կին լուսանկարիչներից մեկը։


== Կենսագրություն ==
Էմմա Շենսոնը ծնվել է Ուփսալայում, 1827 թվականի սեպտեմբերի 21-ին, տեղի ակադեմիայի գանձապահ Ջոն Շանսոնի և դպրոցի ադմինիստրատոր Մերի Մագադլին Հարիի ընտանիքում։
Պատմությունը չի պահպանել տեղեկատվություն այն մասին, թե ինչպես է նա ծանոթացել լուսանկարչության արվեստին, բայց շատ հավանական է, որ նա գիտելիքներ ստացավ շրջիկ լուսանկարիչներից։
1864 թվականին Ուփսալայում ստուդիա է բացել՝ դառնալով Շվեդիայի առաջին պրոֆեսիոնալ լուսանկարիչներից մեկը և առաջին լուսանկարիչը Ուփսալայում իր սեփական ստուդիայով։ Մինչ այդ կանայք ինքնուրույն չէին զբաղվում լուսանկարչությամբ, այլ հանդես էին գալիս որպես տղամարդկանց օգնականներ։ Մինչև Ուփսալայում ստուդիայի բացումը ոչ ոք քաղաքում մասնագիտորեն չէր զբաղվում լուսանկարչությամբ, քանի որ այդ գործը  նախկինում իրականացնում էին բացառապես շրջիկ լուսանկարիչները։
Դրա հետ մեկտեղ, նա զբաղվում էր ջրաներկով, նկարում էր բնանկարները և դիմանկարները։ Նրա որոշ ստեղծագործություններ ցուցադրվել են Ուփսալայի գլխավոր արվեստի թանգարանում` Upplandsmuseet-ում։ Հրապարակել է մի շարք ձեռնարկներ նկարիչների համար ՝ «Lätta teckningar för nybegynnare» (լուսանկարներ սկսնակների համար, 1877–1878) և «Trsniderimönste» ժողովածուն (Փայտի վրա փորագրության նմուշներ, 1876)։
1880–1890-ական թվականներին Էմման պատրաստել է մի շարք լուսանկարներ՝ նվիրված Ուփսալայի տաճարի վերականգնման գործընթացին։ Նկարները ցույց են տալիս ոչ միայն նրա տեխնիկական հմտությունները, այլև նկարահանելիս դիրքի ճիշտ ընտրության ունակությունը։
Շվեդիայում նրան պատվում են որպես երկրի առաջին կին նկարիչներից և լուսանկարիչներից մեկը Վիլհելմինա Լագերհոլմի, Հիլդա Սյոլինի (Hilda Sjölin) և Ռոզալի Սյմանի (Rosalie Sjöman) հետ միասին։
Ամուսնացած չի եղել։ Մահացել է Ուփսալայում 1913 թվականի մարտի 17-ին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
На сайте libris
Եռանկյունի (այլ կիրառումներ)

Եռանկյունի, կարող է վերաբերել՝

Եռանկյունի, եռակողմ բազմանկյուն
Եռանկյունի, հարվածային երաժշտական գործիք՝ գագաթներից մեկը չագուցված եռանկյունու տեսքով պողպատե ձող
Եռանկյունի, փոքր համաստեղություն հյուսիսային երկնքում
Եռանկյունի, Հենրիկ Մալյանի 1967 թվականի նկարահանած կինոնկար
Բնության հատուկ պահպանվող տարածքների մոնիտորինգ

Բնության հատուկ պահպանվող տարածքների մոնիտորինգ, բնության հատուկ պահպանվող տարածքներում բուսական և կենդանական օրգանիզմների, դրանց աճելա- ու ապրելավայրերի, Էկոհամակարգերի, պատմամշակութային հուշարձանների վիճակի և որակի վերահսկողության ամբողջության գնահատման, բացասական ազդեցությունների կանխատեսման ու կանխարգելման, ժամանակին հայտնաբերման և վերացման նպատակով իրականացվող երկարատև դիտարկումների համակարգ։
Մոնիտորինգի արդյունքներն օգտագործվում են բնության հատուկ պահպանվող տարածքների կայուն կառավարման համար։ Մոնիտորինգի հիմքը պարբերաբար իրականացվող գույքագրումն է. տարածքներում ուսումնասիրվում են՝

բուսական և կենդանական չափանմուշային, հազվագյուտ, մնացուկային տեսակները, դրանց էկոհամակարգերը,
ողնաշարավոր կենդանիները, դրանց բնադրավայրերը, տեղաշարժի ուղիները, բարձրակարգ բույսերը, դրանց աճելավայրերը,
Կարմիր գրքում գրանցված բույսերն ու կենդանիները, դրանց համակեցությունները և պոպուլացիաները,
տնտեսապես արժեքավոր բույսերը և արդյունագործական նշանակություն ունեցող կենդանիները,
բուսական և կենդանական համակեցությունների գերիշխող տեսակները,
ջրային պաշարները,
մթնոլորտի, հողերի, մակերևութային ջրերի աղտոտիչները,
բնության հուշարձանները,
օրենսդրությամբ սահմանված կարգի ապահովումը։Մոնիտորինգն իրականացնում է ՀՀ բնապահպանության նախարարության կենսառեսուրսների կառավարման գործակալությունը։
Կայքային հասանելիություն

Կայքային հասանելիությունը դա ինտերնետային ծառայություններին և բովանդակությանը հաշմանդամների և տարեցների համար մուտքի խնդիրն է։ Այս չափանիշները սահմանվել են Web Accessibility Initiative (WAI) շրջանակներում World Wide Web Consortium (W3C) կողմից և վերոհիշյալ ծրագիրը պարտավորվում է ապահովել հատուկ կայքերի ստեղծումն ու պահպանումը իր ամբողջության մեջ, այսինքն՝ հատուկ մեթոդների կիրառում շահառուների համար և այս ամենը կիրառելու համար հատուկ քայլերի պլանավորում։
Չնայած, որ այս ամենը մեծ խթան է հանդիսանում ընդհանուր որակի կարգավորման համար, սական արդյունավետ հասանելիության աստիճանը ներկայումս շատ թույլ է։


== Միջազգային հասանելիության չափանիշները ==
Կայքերի հասանելիությունը կախված է բազմաթիվ անկախ գործոններից՝

Կայքի բովանդակությունից այսինքն՝ տեղակատվության և փորձի ամբողջությունից, որը հաղորդվում է օգտագործողին մի անձի կողմից, որ այս ամենը պատրաստում է և տեղադրում է։
Հատուկ անձանցից, որ ստեղծում են բովանդակությունը և հանձնում ինտենետից օգտվողներին։
Ծրագրերի տեխնիկական օգնությունց, որոնք թույլ են տալիս էկրանի չափերը մեծացնել, տարբեր ֆորմատներով ֆայլեր կարդալ, և հատուկ տեխնիկայից՝ ստեղնաշարերի և այլ տեխնիկայի կիրառում։
Բովակդակության խմբագրման համար հատուկ ծրագրեր։
Կայքային հասանելիությունը խթանող ծրագրերից։
Բովանդակությունը խմբագրող հատուկ մարդկանցից, տեխնիկական օգնությունից, խմբագրման և այս ամենի հետազոտման համար հատում ծրագրերից և միջոցներից։Որպեսզի հնարավոր լինի հասանելիությունը այս ամենի միջոցով, 1996 թ. ստեղծվել է WAI (Web Accessibility Initiative) ծրագիրը W3C կողմից։ Ծրագիրը հետամուտ է հետևյալ երեք կետերին՝
1. Բովանդակության ստեղծման միջոցները պետք է օգտագործվեն բոլորի կողմից և նպաստեն որպեսզի ստեղծված բովանդակությունը հասանելի լինի բոլորին։ Այսպիսով բոլոր նրանք ովքեր կստաձնեն այս գործը պետք է պահպանեն հատուկ կանոնակարգ, որը սահմանված է Authoring Tools Accessibility Guidelines-ում։ 
2. Հենց կայքում տեղադրված տեղեկատվությունը էլ պետք է լինի հասանելի։ Ինչը հանդիսանում է գլխավոր պայման այս ծրագրում և տեղեկատվության պահանջներն էլ ամբողջապես համակարգված են Web Content Accessibility Guidelines ։
3. Եվ վերջապես, որպեսզի բովանդակությունը հասանելի լինի բոլորին պետք է, որ օրինակ՝ ինտերնետային բրաուզերները օգտագործվեն բոլորի կողմից և հնարավոր լինի շահագործել այն հատուկ տեղեկատվությունը, որ տեղադրված է կայքում։
Ժողովածու (859)

Ժողովածու 859, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 859 թվի տակ։ Ձեռագիրը գրվել է 17-րդ դարում, Հովհաննես գրիչի կողմից։ Գրված է թղթի վրա, որը ունի 14,8X10սմ չափս։ Ձեռագիրը կազմված է 252 թերթից։ Գրված է միասյուն, նոտրգիրով։ Կազմը` կաշվեպատ տախտակ դրոշմազարդ։ Հիշատակարաններ՝ 141բ, 166բ, 190բ, 230բ։


== Բովանդակություն ==
Վասն գալոյ ֆռանկին ի Հայս։
Ի Հարցմանց գրոց Գր․ Տաթևացւոյ։
Վարք Գր․ Տաթևացոյ։
Պատմութիւն Մարկիանոսի։
Վասն կատարածի աշխարհիս։
Յովհ․ Մարդակունւոյ Վասն բամրասողաց։
Հարցմունք՝ Որպէս պարտ է զերրորգութիւն Հաւատալ։
Կանոնք Անտիոքայ։
Ի թղթոյն Կիր․ Երզնկացւոյ Վասն քաւարանին, զի ոչ գոյ։
Յաղագս հաւատոյ։
Հայելի վարուց (հատուած)։
Մամունք։


== Ծանոթագրություններ ==
Կամիլ Բրիան

Կամիլ Բրիան (ֆր.՝ Camille Bryen, սեպտեմբերի 17, 1907(1907-09-17)[…], Նանտ - մայիսի 8, 1977(1977-05-08)[…], Փարիզի 4-րդ շրջան, Փարիզ), ֆրանսիացի գրող, նկարիչ, քանդակագործ։


== Կենսագրություն և աշխատանք ==
1926 թվականին մեկնել է Փարիզ, այնտեղ ծանոթացել և սկսել է շփվել Սյուրռեալիստների հետ։ Առաջին անհատական ցուցահանդեսը տեղի է ունեցել 1934 թվականին։ Երկրորդ համաշխարհային պատերազմից հետո զբաղվել է քնարական աբստրակցիայով։ Հանդես է եկել նաև որպես գրքերի նկարիչ, նկարազարդել է Ժյուլ Լաֆորգին, Տրիստան Տցարին, Միշել Բյուտորին և ուրիշներին։


== Գրական ստեղծագործություններ ==
Désécritures: poèmes, essais, inédits, entretiens. Dijon: Presses du réel, 2007:


== Ցուցահանդեսի կատալոգներ ==
Boutet-Loyer J. Bryen et le défi de la peinture éternelle. Paris: Galerie Callu Merite, 1990:
Camille Bryen à revers. Paris: Somogy; Nantes: Musée des beaux-arts, 1997:


== Աղբյուրներ ==
Персональный сайт Archived 2014-05-17 at the Wayback Machine. (ֆր.)
Camille Bryen - Artists (անգլ.)
Camille Bryen | MoMA (անգլ.)


== Ծանոթագրություններ ==
Լուն Վոժ (Լեբեդի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեբեդ գետի աջ ափին՝ 75 կմ հեռավորության վրա։ Գետի երկարությունը կազմում է 38 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074352
Կոդը ըստ հիդրոլոգիական հետազոտության (ՌԴ) — 103007435
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դիօպտրիա

Դիօպտրա (հունարեն՝ διόπτρα), ոսպնյակի կամ ոսպնյակների համակարգի օպտիկական ուժի միավոր, նշանակվում է՝ դ։ Ոսպնյակի օպտիկական ուժը չափվում է նրա գլխավոր կիզակետային հեռավորության հակադարձ մեծությամբ։ Մեկ դիօպտրիան հավասար է օպտիկական ուժի ոսպնյակների կամ գոգավոր ապակիների ֆոկուսային հեռավորությանը, մեկ մետրի։ Չնայած դիօպտրիան որոշելու համար սովորաբար օգտվում են մետրից, որը հանդիսանում է Միավորների միջազգային համակարգի հիմնական միավորներից մեկը, դիօպտրիան չի մտնում այդ համակարգի մեջ և համարվում է համակարգից դուրս չափման միավոր։ Միևնույն ժամանակ Ռուսաստանի Դաշնությունում դիօպտրիան առանց ժամկետային սահմանափակումների  թույլատրվում է համարել Միավորների միջազգային համակարգի մի մասը, որպես ոսպնյակների չափման միավոր։ 1 դ-ն ոսպնյակի օպտիկական ուժն է, որի գլխավոր կիզակետային հեռավորությունը 1 մետր է։ Այսպիսով, եթե ոսպնյակի օպտիկական ուժը 2 դ է, ապա նրա գլխավոր կիզակետային հեռավորությունը 0,5 մ է, 5 դ օպտիկական ուժ ունեցող ոսպնյակի գլխավոր կիզակետային հեռավորությունը՝ 0,2 մ և այլն։
Հավաքող ոսպնյակի օպտիկական ուժը համարվում է դրական, իսկ ցրող ոսպնյակինը՝ բացասական։
Դիօպտրաներով է չափվում, օրինակ, ակնոցների օպտիկական ուժը։
Կարճատեսների ակնոցների օպտիկական ուժն արտահայտվում է բացասական, իսկ հեռատեսներինը՝ դրական թվերով։


== Ծանոթագրություններ ==
Մշանեց (գյուղ, Լյուբոմլի շրջան)

Անվան այլ կիրառումների համար տե՛ս՝ ՄշանեցՄշանեց (ուկրաիներեն՝ Мшане́ць), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Մշանեց գյուղում բնակվում էր 238 մարդ։ Բնակավայրը զբաղեցնում է 1,38 կմ² տարածք։ Բնակչության խտությունը կազմում էր 172,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբաս Բագրատունի (այլ կիրառումներ)

Աբաս Բագրատունի անունով իշխանական ծագման անձինք են՝

Աբաս Բագրատունի - հայոց սպարապետ Աշոտ Մեծի ժամանակ (862-892)
Աբաս Բագրատունի - հայոց թագավոր 928-953
Աբաս Բագրատունի - Կարսի թագավոր 984-1029
Աբաս Բագրատունի - Գագիկ Ա-ի կրտսեր որդին
Աբաս Բագրատունի - Կարսի թագավոր 1029-1065
Աբաս Բագրատունի - Տաշիր-Ձորագետի վերջին թագավոր 1090-1113
Պալամուսե

Անվան այլ կիրառումների համար տե՛ս՝ Պալամուսե (այլ կիրառումներ)Պալամուսե (էստ․՝ Palamuse), գյուղական ավան Էստոնիայի Յիգևամաա նահանգի Պալամուսե շրջանում։
2011 թվականի տվյալներով գյուղական ավանում բնակվում էր 472 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Տերևաթափ Անթարեսի վրա


== Սյուժե ==
Պատրանքներն ու իռեալ մտապատկերները խանգարում են երիտասարդ տղային ու կույր աղջկան լիարժեք կյանքով ապրել, բայց նրանք հանդիպում և գտնում են իրենց երջանկությունը։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Ն. Ներսիսյան
սցենարիստ - Ն. Ներսիսյան և Ռուբեն Գևորգյանց
օպերատոր - Ռուդոլֆ Վաթինյան
համակցված նկարահանոմների օպերատոր - Ս. Մարտիրոսյան
երգահան - Յու. Հարությունյան
մոնտաժ - Ի. Միքայելյան
դեկորացիաները - Ռ. Պ. Բաբայան
ֆիլմի աշխատանքներին մասնակցել են - Ձ. Հակոբյան, Խ. Կալենդարլի, Ա. Էլբակյան, Ա. Հարությունյան, Լ. Իգիթյան, Ս. Վաթինյան, Ն. Վարդանյան, Է. Հայրապետյան, Վ. Բեգոյան
հնչյունային օպերատոր - Ա. Կեսայան


=== Դերասանական անձնակազմ ===
Ա. Գասպարյան
Հ. Հարությունյան
Հ. Երեմյան
Լ. Ղամբարյան
Ս. Հարությունյան
Ուրսդոն

Ուրսդոն (ռուս.՝ Урсдон), գյուղ Ռուսաստանի Հյուսիսային Օսիա-Ալանիա հանրապետության Դիգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոզա (գյուղ, Գրյազինսկի շրջան)

Անվան այլ կիրառումների համար տե՛ս՝ ՌոզաՌոզա (ռուս.՝ Роза), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարիզի օ Բուա

Բարիզի օ Բուա (ֆր.՝ Barisis-aux-Bois), կոմունա Ֆրանսիայում՝ Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Կոմունայի շրջանը՝ Լան։
INSEE կոդը՝ 02049։


== Բնակչություն ==
2010 թվականին բնակչությունը կազմել է 723 մարդ։


== Տնտեսություն ==
2010 թվականի տվյալներով՝ աշխատունակ տարիքի 459 մարդկանցից (15-64 տարեկան) 331-ը տնտեսապես ակտիվ էին, 128-ը՝ ոչ ակտիվ (ակտիվության ցուցանիշը՝ 72,1%, 1999 թվականին եղել է՝ 65,8%)։ 331 աշխատունակ բնակիչներից 301-ը աշխատում էին (177 տղամարդ և 124 կին), անաշխատանք էին 30-ը (11 տղամարդ և 19 կին)։
128 անգործունակ մարդկանցից 32-ը աշակերտներ կամ ուսանողներ էին, 51-ը՝ թոշակառու, 45-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բարիզի (ֆր.)
Տահկունա

Տահկունա (էստ․՝ Tahkuna), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆլորիս դի Գոյաս

Ֆլորիս դի Գոյաս (պորտ.՝ Flores de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի արևելյան մասում։ Մտնում է Վան դու Պարանան գավառի կազմի մեջ։ Բնակչությունը կազմում է 9045 մարդ՝ 2006 թվականի տվյալներով։ Գրավում է 3 709 կմ2 տարածք։ Բնակչության խտությունը՝ 2,5 մարդ/կմ²։
Քաղաքի տոնը նշվում է հոկտեմբերի 14-ին։


== Պատմություն ==
Քաղաքը հիմնադրվել է 1653 թվականի հուլիսի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 53.144.490,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6.258,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,642 (տվյալները՝ ՄԱԿ-ի զարգացման ծրագրի)։
Եղիազար Ա Այնթափցի

Եղիազար Ա Այնթապցի /Հռոմկլայեցի/ (1612 - օգոստոսի 8, 1691(1691-08-08), Վաղարշապատ), Ամենայն հայոց կաթողիկոս 1681 թվականից առ 1691 թվականը։ Հաջորդել է Հակոբ Դ Ջուղայեցի կաթողիկոսին։
Ծնվել է 1612 թվականին, վարդապետ է ձեռնադրվել 1641 թվականին, իսկ եպիսկոպոս՝ 1647 թվականին։ 1649  թվականից Երուսաղեմի, 1651 թվականից Կ. Պոլսի հայոց պատրիարքն է եղել, իսկ 1657 թվականին Երուսաղեմի պատրիարքական փոխանորդ։ 1659-1667 թթ. շինարարական աշխատանքներ է ծավալել Երուսաղեմի հայոց կալվածքներում։ Եղիազար Ա կաթողիկոսի անունը կապվում է արևմտահայ և արևելահայ կաթողիկոսությունների միջև ծագած խռովությունների հետ՝ պայմանավորված նրանով, որ 1661 թվականին Երուսաղեմում հիմնելով ″Էջմիածին″ մատուռը, փորձել է ամենայն հայոց կաթողիկոսությունից անջատել թուրքահայ թեմերը և կազմել առանձին կաթողիկոսություն։
Պոլսահայ որոշ մեծամեծների և բարձրաստիճան հոգևորականների հետ միասին Եղիազար Այնթափցին փորձել է թուրքահայոց թեմերն անջատել ամենայն հայոց կաթողիկոսությունից և կազմել առանձին կաթողիկոսություն։ Թուրքական կառավարության թողտվությամբ 1664 թվականի հոկտեմբերին Հալեպի Սուրբ Քառասնից Մանկանց եկեղեցում Եղիազար Այնթափցին հրավիրում է եկեղեցական ժողով և ինքնագլուխ կաթողիկոս օծվում։ Այս բանը չէր կարող հանդուրժել Հակոբ Դ Ջուղայեցի կաթողիկոսը, որը պաշտպանում էր միասնական եկեղեցու շահերը։ Եղիազարյան-Հակոբյան վեճը շարունակվում է մինչև 1680 թ.` Հակոբ Դ Ջուղայեցու մահը։ Մեկ տարի հետո` 1681 թ. հակաթոռ կաթողիկոսության վտանգը չեզոքացնելու նպատակով, Ամենայն հայոց կաթողիկոս են ընտրում Եզիազար Ա Այնթապցուն։
Իր հայրապետության ընթացքում Եղիազար Ա կաթողիկոսը վերացնում է Մայր Աթոռի՝ նախորդների ժամանակներից մնացած պարտքերը, ինչպես նաև կատարում է մի շարք շինարարական, նորոգչական աշխատանքներ։ Կառուցում ու նորոգում է շատ եկեղեցիներ ու վանքեր, պարսպապատում է Սբ. Հռիփսիմե, Սբ. Գայանե վանքերը, հիմնում վերջինիս գավիթը, կառուցում միաբանական խցեր։ Մայր Աթոռի ներսում, Սուրբ Իջման տեղում կանգնեցնում է չորս սյուներով կաթողիկե։ Կառուցում է Մայր տաճարի պատարագ մատուցելու սեղանը, իսկ տաճարի տանիքին կառուցում է ևս երեք զանգակատուն՝ արևելյան, հյուսիսային և հարավային կողմերում, որոնցով տաճարի տանիքը դարձավ հինգ գմբեթ։ 
Ճարտար ու գործերում հաջողակ կաթողիկոսը ուրիշ բազում գործեր էլ արեց և վախճանվեց 1690 թ. թաղվելով Սբ. Գայանեի գավթի աջ կողմում։
Կաթողիկոսական գահին Եղիազար Ա Այնթափեցուն հաջորդում է Նահապետ Ա Եդեսացին։


== Աղբյուրներ ==
Սիմեոն կաթողիկոս Երևանցի Ջամբռ, Եր. 2003։
Մաղաքիա արք. Օրմանյան, Ազգապատում, հ 2, Եր. 2001։
Քրիստոնյա Հայաստան հանրագիտարան, Եր. 2002։


== Ծանոթագրություններ ==
Գրիգոր VI (հակապապ)

Գրիգոր VI  (իտալերեն՝ Gregorio, լատ.՝ Gregorius, 10-րդ դար - ոչ վաղ քան 1018), Հռոմի կաթոլիկ եկեղեցու հակապապ 1012 թվականին (մայիսի 18-դեկտեմբեր)։ Սարգիս IV պապի մահից հետո Կրեսցենտիոսների խմբակցությունը պապական աթոռը տալիս է ոմն Գրիգորի։ Սակայն Տուսկուլում կոմսերի կողմնակիցները, որոնք իշխանության գլուխ էին եկել, առաջադրում են իրենց թեկնածուին՝ Բենեդիկտոս VIII պապին։
Գրիգորն արտաքսվում է Հռոմից և մեկնում Գեմանիա, որտեղ նա օգնություն է խնդրում Հենրիխ II կայսրից։ Վերջինս քննելով Հռոմի կանոնական օրենսդրությունը և ընտրության հանգամանքները՝ նրան իրազեկում է, որ այլևս պահանջ չունենա պապականությունից։ Դրանից հետո Գրիգորի մասին այլևս ոչինչ հայտնի չէ։


== Տես նաև ==
Հռոմի պապերի ու հակապապերի ցանկ
Հակապապ


== Գրականություն ==
Friedrich Wilhelm Bautz: Gregor VI.. en: Biographisch-Bibliographisches Kirchenlexikon (BBKL). Band 2. Bautz, Hamm 1990, ISBN 3-88309-032-8, Sp. 309.


== Արտաքին հղումներ ==
Catholic Encyclopedia, Pope Benedict VIII
Catholic Encyclopedia, Antipope Gregory VI
Григорий VI, hrono.ru
Պյութագորաս (այլ կիրառումներ)

Պյութագորաս, կարող է վերաբերել՝

Պյութագորաս - անտիկ մաթեմատիկոս և փիլիսոփա, առավելապես հայտնի է իր անունով կոչված Պյութագորասի թեորեմով
Պյութագորաս - հույն քանդակագործ
Ձախլիկ

Ձախլիկ, մարդ, որն առավելապես օգտվում է ձախ ձեռքով։ «Ձախլիկի» հականիշը «աջլիկն» է։ Մարդկանց մեջ ձախլիկները կազմում են մոտ 15 %-ը, այսինքն՝ յուրաքանչյուր յոթերորդը ձախլիկ է։
Ձախլիկ մարդը աջից ավելի հաճախ օգտագործում է ձախ ձեռքը։ Ձախլիկը անձնական կարիքները հոգալու, սննդի պատրաստման և այլ նմանատիպ գործողությունների համար հիմնականում օգտագործում է ձախ ձեռքը։ Ձեռքը, որը օգտագործվում է գրելու համար, չի կարող հանդիսանալ ճշգրիտ ցուցանիշ մարդու «ձախլիկ» կամ «աջլիկ» լինելը որոշելու համար։ Այսպես, շատ ձախլիկներ գրում են բացառապես աջ ձեռքով, իսկ ձախ ձեռքը օգտագործում շատ այլ խնդիրների համար։
Ձախլիկների միջազգային օրը տոն է, որը նշվում է ամեն տարի օգոստոսի 13-ին։


== Վիճակագրություն ==
1977 թվականին չափահաս բնակչության մոտ 8-15%-ը համարվում էր ձախլիկ։ Ուսումնասիրությունները ցույց են տվել, որ ձախլիկների գերակշռող մասը տղամարդիկ են, քան կանայք։ Ձախլիկները առավել հաճախ հանդիպում են երկվորյակների որոշ խմբերի, նյարդային խանգարումներ ունեցող խմբերի, որոնցից են ընկնավորությունը (էպիլեպսիան), Դաունի սինդրոմը, աուտիզմը, մտավոր հետամնացությանը և դիսլեկսիան։ Վիճակագրորեն, երկվորյակների որոշ խմբերի մարդ-ձախլիկների 76 %-ը հնարավորություն ունի լինել ձախլիկ, որի պատճառներն են մասամբ ժառանգականությունը և մասամբ էլ էկոլոգիական խնդիրները։ Հարավային Ասիայի, Արևելյան Եվրոպայի, Հարավարևելյան Ասիայի, Ավստրալիայի ազգաբնակչության շրջանում ձախլիկները ավելի շատ են, քան աշխարհի այլ էթնիկ խմբերում, մինչդեռ Արևմտյան և Հյուսիսային Եվրոպայի, Աֆրիկայի բնակչության շրջանում ձախլիկները շատ ավելի քիչ են։ Հարավային կիսագնդում ձախլիկությունը ավելի ցայտուն է երևում, հավանաբար դրա պատճառները սոցիալական են՝ Հին Աշխարհի կողմից ձախլիկներին որպես վտարանդիների ընդունումը։
Վիճակագրական տվյալների համաձայն ներկայումս աշխարհում ապրում են մոտ 500 միլիոն ձախլիկ մարդիկ։ Եվրոպայում ծնված երեխաների մոտ տասը տոկոսը ձախլիկներ են և նրանք ավելի շատ բարձր ձայներ են արտաբերում, անհամբեր են, բայց արդեն մանկության տարիքում ավելի մարդամոտ և շփվող են։ Ձախլիկներն ավելի հաճախ ընտրում են արվեստագետի, նկարչի, գրողի մասնագիտությունը, նրանք հատկապես գնահատվում են սուսերամարտում։


== Փաստ ==
Մոտ 2500 ձախլիկներ ամեն տարի մահանում են այն պատճառով, որ օգտագործում են սարքավորումներ, որոնք նախատեսված են աջլիկների համար։


== Արտաքին հղումներ ==
Ձախլիկությունն արատ չէ Archived 2018-01-24 at the Wayback Machine.
ՄԵՆՔ ՁԱԽ­ԼԻԿ ԵՆՔ, ԲԱՅՑ ՈՉ՝ ՁԱ­ԽՈՐԴ
Կաբուլլի

Կաբուլլի (ադրբ.՝ Qabıllı), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Քենգերլիի շրջանում։


== Տես նաև ==
Բաբեկի շրջան
Նախիջևանի Ինքնավար Հանրապետություն


== Արտաքին հղումներ ==
Արգամ Այվազյանի «ՆԱԽԻՋԵՎԱՆԻ ԻՍՍՀ ՀԱՅԿԱԿԱՆ ՀՈւՇԱՐՁԱՆՆԵՐԸ» գիրքը


== Ծանոթագրություններ ==
Ծաղկավետ (այլ կիրառումներ)

Ծաղկավետ, կարող է վերաբերել՝

Ծաղկավետ - լեռնագագաթ Գեղարքունիքի և Արարատի մարզերի սահմանագլխին, Գեղամա լեռների հարավային մասում
Ծաղկավետ - հրաբխային սարահարթ Հայկական լեռնաշխարհում, Էրզրումի դաշտից հյուսիս
Էրկիզան

Էրկիզան, գետակ Հայկական լեռնաշխարհում, Վանա լճի ավազանում։ Լիճն է թափվում հյուսիս֊արևմուտքից, Խլաթ քաղաքից ոչ հեռու։


== Ծանոթագրություններ ==
Պերուի վարչական բաժանում

Պերուի վարչական բաժանումը հաճախ էր փոխվում, սկսած այն ժամանակից, երբ որ երկիր անկախացավ Իսպանիայից XIX դարի սկզբում։ Հին շրջանները ենթարկվել են ռեֆորմների, կամ լիկվիդացվել են։ Մինչև 2002 թվականը Պերուն բաժանված էր եղել 24 դեպարտամենտների - մինչև նոր երկրամասերի կազմավորումը։ 2002 թվականի նոյեմբերի 18-ին երկրի տարածքը բաժանված է եղել 25 երկրամասերի։ Այդ երկրամասերը բաժանվում են նահանգների (պրովինցիաների), որոնք իրենց հերթին բաժանված են շրջանների։ Այդպիսով, Պերուում գոյություն ունի 25 երկրամաս, 195 նահանգ և 1833 շրջան։ Մայրաքաղաք Լիման գտնվում է երկրի ափի կենտրոնական մասում և մտնում է առանձին նահանգ։ Լիմա նահանգի յուրահատկությունը նրա մեջ է, որ այն չի մտնում այն 25 երկրամասերի կազմի մեջ։


== Արտաքին հղումներ ==
(Իսպաներեն) Instituto Nacional de Estadística e Informática Archived 1997-04-12 at the Wayback Machine.
Peru Info: Information by regions
Compendio estadístico Perú 2016 - INEI
Nuevas cinco macrorregiones en Lima Perú, propuesta
Códigos de Ubicación Geográfica - UBIGEO
Diario Oficial El Peruano/Ley Orgánica de Regionalización Ամբողջական տեքստ։
Participa, Perú - Nuestras regiones
Atlas del Perú Archived 2012-01-16 at the Wayback Machine.
Հարգոլ

Հարգոլ, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քրիստոֆեր Ռիվ

Քրիստոֆեր Դ'Օլե Ռիվ (անգլ.՝ Christopher D'Olier Reeve, սեպտեմբերի 25, 1952(1952-09-25)[…], Նյու Յորք, Նյու Յորք - հոկտեմբերի 10, 2004(2004-10-10)[…], Կիսկո լեռ, Վեստչեստեր շրջան, Նյու Յորք, ԱՄՆ), թատրոնի, հեռուստատեսության և կինոյի ամերիկացի դերասան, սցենարիստ, ռեժիսոր, Էմմի մրցանակի դափնեկիր, հասարակական գործիչ։


== Կենսագրություն ==
Ռիվը ծնվել է Նյու Յորք քաղաքում, լրագրողուհի Բարբարա Պիտնիի և բանաստեղծ-վիպասան Ֆրանկլին  Դ'Օլե Ռիվի (1928 -2013 թթ.) ընտանիքում։  Քրիստոֆերի երկու ծնողների նախնիները  եղել են անգլիացիներ և Ամերիկա են եկել 1600-ական թվականներին։  Քրիստոֆերի հոր  պապը՝  Ֆրանկլին  Դ'Օլեն (1877-1953 թթ.), 1919-1920 թվականներին  եղել է Ամերիկյան լեգեոնի առաջին   հրամանատարներից, իսկ պապը՝ Ռիչարդ Հենրի Ռիվը  եղել է  «Prudential Financial» ամերիկյան ապահովագրական և ներդրումային ընկերության գլխավոր տնօրենը ավելի քան 25 տարի։

Քրիստոֆեր Ռիվը  համաշխարհային համբավ է ձեռք բերել 1978 թվականին՝ նկարահանվելով «Սուպերմեն» ֆիլմում։ Նրա մնացած ֆիլմերը մնացել են ավելի քիչ տեսանելի։ Ֆիլմի նկարահանումներից  բացի  նա   խաղացել է թատրոնում, մասնակցել է մի շարք հանրային և գիտական ​​ծրագրերի, բարեգործական միջոցառումների և տարբեր երկրներում մասնակցել արվեստագետների աջակցության, շրջակա միջավայրի պաշտպանության հետ կապված ծրագրերի։  Երեխաների և մարդու իրավունքների պաշտպանության գործում համագործակցել է  «Միջազգային համաներում»  (անգլ.՝ «Amnesty International»)  կազմակերպության հետ։

Ռիվը եղել է  հեծանվորդ, ջրասուզորդ, զբաղվել է առագաստասպորտով,  նվագել է  դաշնամուր,  երկու անգամ միայնակ փոքրիկ ինքնաթիռով թռչել է Ատլանտյան օվկիանոսի վրայով։
1995 թվականի մայիսի 27-ին  Վիրջինիա նահանգում ընկել է ձիուց, ինչի հետևանքով կոտրվել է ողնաշարը։ Բժիշկները  չեն կարողացել նրան ոտքի կանգնեցնել   և նա մնացել է հաշմանդամ։ Նա չէր կարողանում ինքնուրույն շնչել, խոսում էր հատուկ սարքի միջոցով։ Դրանից հետո նա իրեն նվիրեց վերականգնողական թերապիայի և կնոջ հետ միասին բացեց հաշմանդամների համար ինքնուրույն ապրելու կենտրոն։ Չնայած այդ ամենին Քրիստոֆեր Ռիվն աշխատել է հեռուստատեսությունում,  նկարահանվել է ֆիլմերում և զբաղվել հասարակական գործունեությամբ։
Մահացել է 2004 թվականի հոկտեմբերի 10-ին սրտի կաթվածից։


== Ընտանիք ==
Ռիվն ամուսնացել է  1992 թվականի ապրիլին Դանե Մորոզինայի հետ։ Նույն թվականի հունիսին  ծնվել է նրանց որդին՝ Ուիլյամը։ Ռիվը բացի այդ ունի ևս երկու երեխա Գայ Էկստոնից՝ Մեթյուն ( 1979 թ.) և Ալեքսանդրան (1983 թ.)։ 2015 թվականի հունիսի 13-ին Ալեքսանդրան որդի է ունեցել, որին անվանել էն  Քրիստոֆեր Ռասսել Ռիվ Ջիվենս՝ ի պատիվ պապին։


== Մրցանակներ ==
«Ոսկե գլոբուս» մրցանակ (1997 թ.)
«Էմմի» մրցանակ (1997 թ., 1998 թ., 2003 թ.)
BAFTA մրցանակ (1979 թ.)
«Ոսկե ազնվամորի» (1989 թ.)
ԱՄՆ-ի ռեժիսորների «Գիլդիայի» մրցանակ (2005 թ.)
ԱՄՆ-ի դերասանների «Գիլդիայի» մրցանակ (1999 թ.)
«CableACE Award» մրցանակ (1997 թ.)
«Սատուրն» մրցանակ (1979 թ., 1981 թ., 1982 թ., 1983 թ., 1984 թ.)


== Ֆիլմեր ==


== Աղբյուրներ ==
КРИСТОФЕР РИВ
Քրիստոֆեր Ռիվը ելույթի պահին, Տեսանյութ


== Ծանոթագրություններ ==
Հունվարի 12

Հունվարի 12, տարվա 12-րդ օրն է։

Տարվա ավարտին մնում է 353 (նահանջ տարիներին՝ 354) օր։


== Դեպքեր ==
1933՝ գործարկվում է Երևանի տրամվայը։
1945՝ բացվեց Հայաստանի կոմպոզիտորների 1-ին համագումարը։
1951՝ գործադրվեց ՄԱԿ-ի Ցեղասպանության հանցագործությունը կանխելու և դրա համար պատժի մասին կոնվենցիան
1964 - Զանզիբարի անկախացումը, նույն թվականին Տանգանյիկայի հետ միացումով ստեղծվեց Տանզանիան։
1998՝ իսպանացի նավաստի Ռամոն Սամպեդրոյի ինքնասպանությունը՝ երեսուն տարի Էֆտանազիայի իրավունքի համար պայքարից հետո։
2010՝ ավերիչ երկրաշարժ Հայիթիում, զոհվեց մոտ 316.000 մարդ։
2015՝ Գյումրիում ռուս զինծառայողը իրագործեց Ավետիսյանների ընտանիքի կոտորածը


== Ծնունդներ ==
1591 - Խոսե դե Ռիբերա, իսպանացի նկարիչ (մ. 1652)
1628 - Շարլ Պերրո, ֆրանսիացի գրող, նշանավոր հեքիաթասաց (մ. 1703)
1849 - Ժան Բերո, Ֆրանսիացի նկարիչ (մ. 1935)
1853 - Վարդան Վարդանով, հայ ֆիզիոլոգ
1867 - Նիկոլ Դուման, հայ ազգային-ազատագրական շարժման գործիչ (մ. 1914)
1876 - Ջեկ Լոնդոն, ամերիկացի գրող (մ. 1916)
1903 - Իգոր Կուրչատով, ռուս ֆիզիկոս (մ. 1960)
1910 - Լուիզա Ռայներ, գերմանացի դերասանուհի, «Օսկարի» կրկնակի դափնեկիր
1941 - Ռուբեն Մաթևոսյան, հայ երգիչ, ՀԽՍՀ ժողովրդական արտիստ


== Մահեր ==
1926 - Զաբել, հայ դերասանուհի
1976 - Ագաթա Քրիստի (ծն. 1890), անգլիացի կին գրող


== Տոներ ==


== Ծանոթագրություններ ==
Ազովսկոե (այլ կիրառումներ)

Ազովսկոե, կարող է վերաբերել՝

Ազովսկոե - ավան, Ուկրաինայի Դոնեցկի մարզի Պերշոտրավնևի շրջանում
Ազովսկոե - գյուղ, Ուկրաինայի Ղրիմի Ինքնավար Հանրապետության Լենինյան շրջանում
Ազովսկոե - քաղաքատիպ ավան, Ուկրաինայի Ղրիմի Ինքնավար Հանրապետության Ջանկոյի շրջանում
Գիսանե

Գիսանե, հայկական պանթեոնի աստված։ Ավանդազրույցների համաձայն՝ Գիսանեի անունը բացատրվում է գես (ծամ, մազ) բառով, այսինքն՝ իբր նա և իր տաճարի սպասավորներն ունեցել են երկար մազեր։ Ըստ որոշ տեղեկությունների՝ Գիսանեն և նրա եղբայր Դեմետրը Հնդկաստանից Հայաստան փախած ու Տարոն գավառում հաստատված արքայորդիներ էին։ Նրանք իրենց հետնորդների կողմից պաշտվել ու աստվածացվել են, նրանց պատվին արձաններ ու տաճարներ են կառուցվել։


=== Ծանոթագրություններ ===
Դեմետրի և Գիսանեի /կամ Գիսաննայի/ մասին հիշողությունները հատկապես պահպանվել են Հայոց Տարոնի տարածքում, որպես հեթանոսական շրջանի պաշտելի աստվածներ /հերոսներ/: Այն հավանաբար իրենից ներկայացնում է Շումերական արձանագրություններում գրառված. Միջագետքի տիրուհի Ինաննայի և Արատտայի քրմապետ /կամ իշխանավոր/ Դումուզիի մասին ավանդազրույցի արտացոլումը՝ Հայոց դիցարանում։
Շումերական արձանագրությունից մեջբերում՝ Դումուզիի (հավանաբար Դեմետրիի) խոսքերն ուղղված Ինաննային.
<<Իմ քույր Գեշտինաննան (հավանաբար Գիսաննան կամ Գիսանեն) քո քրոջից վատը չէ
Ինաննա (հավանաբար Նանա կամ Նանե), արժանավորեն խոսք փոխանակենք
Ես ինքս քո եղբայր՝ Ութուի քրմից վատը չեմ
տիրուհիս խորհրդակցենք հանգիստ
Իմ նախնի Էնկին (հավանաբար Հայկ), քո նախնի՝ (Բելի որդի) Սուենից վատը չէ
Ինաննա արժանավորեն խոսք փոխանակենք
Տուրտուր ( հավանաբար Տաթև) աստվածուհին Նինգալից վատը չէ։ >>


== Աղբյուրներ ==
Տ. Ի. Լագունովա, Լեգենդներ, ավանդազրույցներ, առասպելներ, Երևան, «Անտարես», 2010, էջ 20։
Միրանդա Քեր

Միրանդա Մեյ Քերր (անգլ.՝ Miranda May Kerr, ապրիլի 20, 1983(1983-04-20), Սիդնեյ, Ավստրալիա), ավստրալիացի մոդել։ 2007 թվականին դարձել է «Victoria's Secret»-ի հրեշտակ՝ հանդիսանալով ապրանքանիշի առաջին ավստրալիացի ներկայացուցչուհին։ 2009 թվականին հիմնել է «KORA Organics» մաշկի խնամքի միջոցների ապրանքանիշը։
Մոդելի կարիերայով սկսել է զբաղվել 13 տարեկան հասակից։ 2010-ին ամուսնացել է անգլիացի դերասան Օրլանդո Բլումի հետ։


== Վաղ կյանք ==
Քերրը ծնվել է Սիդնեյում և մեծացել Նոր Հարավային Ուելս նահանգի Գուննեդա փոքրիկ քաղաքում՝ Թերեզ և Ջոն Քերրերի ընտանիքում։ Ունի եղբայր՝ Մեթյուն, ով իրենից փոքր է երկու տարով։ Հարցազրույցներից մեկում Քերրը նշել է, որ իր նախնիները հիմնականում անգլիացի են և որոշ չափով շոտլանդացի ու ֆրանսիացի։


== Ծանոթագրություններ ==


== Արտաքին հղումներ ==
Պաշտոնական կայք
Էջը «Models.com» կայքում